section_heading: Inozemstvo
paragraph_text: Za prvi klub u inozemstvu izabrao je Austriju iz Celovca. To je bio klub koji je na pripreme dolazio u Hrvatsku, a u njemu su već prije igrali Bernard Vukas i Geza Šenauer. Nakon Austrije karijeru je nastavio u švicarskom Servetteu,<ref> Sanagol-Bilder von 68/69, super-servette.ch, pristupljeno 6. srpnja 2015. te nakon toga u Wiener Sport-Clubu i ponovno u celovečkoj Austriji. Dok je igrao u Wiener Sport-Clubu nastupio je 3 puta i u Kupu Uefa u sezonama 1969./70. i 1970./71.<ref> Marin Kovačić » Vereinsspiele » Europa League, weltfussball.at, pristupljeno 6. srpnja 2015. Mogao je zaigrati i u ljubljanskoj Olimpiji kad je tih godina krenula u veliku nabavu igrača radi stvaranja snažne momčadi. To je bilo vrijeme prvog vala nogometnog profesionalizma u ondašnjoj državi. Kovačić je izabrao ostati u Splitu.